CELEX: 32003D0514
Language: et
Date: 2003-07-10 00:00:00
Title: Komisjoni otsus, 10. juuli 2003, sigade aafrika katku suhtes võetavate tervisekaitsemeetmete kohta Sardiinias, Itaalias (teatavaks tehtud numbri K(2003) 2293 all)EMPs kohaldatav tekst

Tähtis õiguslik teade

|

32003D0514

Euroopa Liidu Teataja L 178 , 17/07/2003 Lk 0028 - 0031

		Komisjoni otsus,10. juuli 2003,sigade aafrika katku suhtes võetavate tervisekaitsemeetmete kohta Sardiinias, Itaalias(teatavaks tehtud numbri K(2003) 2293 all)(EMPs kohaldatav tekst)(2003/514/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 11. detsembri 1989. aasta direktiivi 89/662/EMÜ veterinaar-kontrollide kohta ühendusesiseses kaubanduses seoses siseturu väljakujundamisega, [1] viimati muudetud määrusega (EÜ) 806/2003, [2] eriti selle artiklit 9,võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, [3] viimati muudetud Euroopa Parlamendi ja nõukogu direktiiviga 2002/33/EÜ, [4] eriti selle artiklit 10,ning arvestades järgmist:(1) Komisjoni 28. märtsi 1995. aasta otsust 95/108/EÜ aafrika sigade katku suhtes võetavate tervisekaitsemeetmete kohta Sardiinias, Itaalias [5] on oluliselt muudetud. [6] Nimetatud otsus tuleks selguse ja otstarbekuse huvides kodifitseerida.(2) Sigade aafrika katku tuleb pidada endeemiliseks haiguseks Nuoro provintsis, Sardiinias, Itaalias.(3) Elussigade, värske sealiha ja teatavate lihatoodetega kauplemist silmas pidades võib haiguse esinemine ohustada karju teistes Itaalia piirkondades ja teistes liikmesriikides.(4) Nõukogu 26. juuni 1990. aasta otsusega 90/424/EMÜ (veterinaariaalaste kulutuste kohta, [7] viimati muudetud nõukogu määrusega (EÜ) nr 806/2003) nähakse ette võimalus saada loomahaiguste tõrje ja seire puhul ühenduse rahalist toetust.(5) Eesmärgiks on Itaalia sigade aafrika katku tõrjeprogrammide iga-aastane esitamine heakskiitmiseks, et likvideerida taud nendel Sardiinia aladel, kus nakkus endiselt esineb.(6) Itaalia ametiasutused on võtnud õiguslikke meetmeid, et keelata elussigade, värske sealiha ja teatavate sealihatoodete väljaviimine Sardiinia territooriumilt. Kõnealuste õiguslike meetmete võtmine tagab käesoleva otsuse tõhusa rakendamise.(7) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,ON VASTU VÕTNUD KÄESOLEVA OTSUSE:Artikkel 1Itaalia keelab sigalaste väljaviimise Sardiinia territooriumilt.Artikkel 21. Itaalia keelab sigalastest saadud värske sealiha väljaviimise Sardiinia territooriumilt.2. Erandina lõike 1 sätetest, võib värsket sealiha saata Sardiinia territooriumilt välja tingimusel, et asjaomane liha:a) on saadud sigadest, mis toodi Sardiinia territooriumile tapasigadena vastavalt nõukogu direktiivi 64/432/EMÜ [8] või direktiivi 72/462/EMÜ [9] sätetele. Kõnealused tapasead transporditi sihtsadamast otse määratud tapamajja. Tapamajja saabumisel tapeti nad 12 tunni jooksul; võib) on saadud sigadest:i) keda on hoitud pädeva veterinaarasutuse poolt heakskiidetud ettevõttes; kõnealune ettevõte peab asuma Sassari, Oristano või Cagliari provintsis,ii) keda on hoitud päritoluettevõttes vähemalt neli kuud,iii) keda on hoitud ettevõttes, mis asub 10 km kaugusel viimase kolme kuu jooksul esinenud sigade aafrika katku mis tahes puhangust,iv) keda on hoitud ettevõttes, kuhu viimase 30 päeva jooksul ei ole sigu juurde toodud,v) kes kuuluvad sellise ettevõtte seakarja, mis on hõlmatud nõukogu otsuse 90/424/EMÜ sätete kontekstis komisjoni poolt vastuvõetud sigade aafrika katku tõrjeprogrammi alusel nõutava seroloogiliste testide kavaga ja mille puhul ei ole viimase kuue kuu jooksul avastatud sigade aafrika katku antikehasid,vi) kellele on tehtud kümne päeva jooksul enne sigade tapamajja transportimist seroloogiliste testide kava kohane test, mille käigus ei ole avastatud sigade aafrika katku antikehasid; kõnealuse partii saatmisele eelnevate seroloogiliste testide kava usaldusnivoo peab olema seropositiivsete loomade 5 % levimuse avastamiseks vähemalt 95 %,vii) kellele on tehtud päritoluettevõttes 24 tunni jooksul enne transportimist kliiniline läbivaatus. Päritoluettevõttes tuleb kontrollida kõiki sigu ja tööruume. Loomad identifitseeritakse päritoluettevõttes kõrvamärkidega, et oleks võimalik teha kindlaks nende päritolu,viii) kes on transporditud päritoluettevõttest otse määratud tapamajja. Veovahend tuleb enne loomade pealelaadimist puhastada ja desinfitseerida ning ametlikult pitseerida. Sigadega antakse kaasa pädeva asutuse poolt allkirjastatud veterinaartõend selle kohta, et asjaomased sead vastavad punktides i–vii esitatud nõuetele,ix) kes on tapamajja saabumisel tapetud 12 tunni jooksul.3. Lõikes 2 nimetatud liha hoitakse eraldi lihast, mis ei vasta kõnealuse lõike nõuetele.Artikkel 3Sardiinia territooriumilt lähetatava lihaga peab olema kaasas riiklikult veterinaararstilt saadud tõend. Kõnealuses tõendis peab olema järgmine märge:"Komisjoni otsusele 2003/514/EÜ (sigade aafrika katku suhtes võetavate tervisekaitsemeemete kohta Sardiinias, Itaalias) vastav liha."Artikkel 41. Itaalia keelab sealihatoodete väljaviimise Sardiinia territooriumilt.2. Erandina lõikest 1, võib sealihatooteid saata Sardiinia territooriumilt välja tingimusel, et asjaomased tooted:a) on läbinud nõukogu direktiivi 80/215/EMÜ [10] artikli 4 lõike 1 punkti a sätete kohase töötlemise; võib) on valmistatud määratud ettevõttes ja üksnes sellisest lihast, mis:i) vastab artikli 2 lõigete 2 ja 3 sätetele, võiii) on toodud Sardiinia territooriumile värske sealihana vastavalt nõukogu direktiivi 64/433/EMÜ [11] sätetele.Artikkel 5Sardiinia territooriumilt lähetatavate artikli 4 lõike 2 punktis b nimetatud lihatoodetega peab olema kaasas riiklikult veterinaararstilt saadud tõend. Kõnealuses tõendis peab olema järgmine märge:"Komisjoni otsusele 2003/514/EÜ (sigade aafrika katku suhtes võetavate tervisekaitsemeemete kohta Sardiinias, Itaalias) vastavad lihatooted."Artikkel 6Itaalia esitab kõikidele liikmesriikidele ja komisjonile:a) loetelu artiklis 2 nimetatud ja veterinaaria keskasutuse poolt heakskiidetud määratud tapamajade nimede ja asukohtade kohta ning artikli 4 lõike 2 punktis b nimetatud ja veterinaaria keskasutuse poolt heakskiidetud määratud ettevõtete nimede ja asukohtade kohta;b) iga kuue kuu tagant aruande, mis sisaldab nende sigade arvu, mille suhtes on kohaldatud artikli 2 lõike 2 punktis b esitatud meetmeid, ja tehtud seroloogiliste testide tulemusi.Artikkel 71. Itaalia moodustab riikliku kooskõlastus- ja järelevalvekomitee. Komitee esimehe nimetab veterinaaria keskasutus, mis vastutab käesoleva otsuse rakendamise ja sigade aafrika katku tõrjemeetmete kontrollimise eest. Komitee:a) kogub andmeid Sardiinia piirkonna asutuste poolt tehtavate seiretoimingute kohta;b) peab omama andmete töötlemiseks kasutatavaid seadmeid;c) peab omama Sardiinia piirkonnaga kiiret sideühendust.2. Veterinaaria keskasutus võib kehtestada lisaks käesolevas otsuses nimetatud meetmetele täiendavaid kaitsemeetmeid, kui see osutub vajalikuks.Artikkel 8Otsus 95/108/EÜ tunnistatakse kehtetuks.Viiteid kehtetuks tunnistatud otsustele käsitatakse viidetena käesolevale otsusele ja neid loetakse vastavalt II lisas esitatud vastavustabelile.Artikkel 9Käesolev otsus on adresseeritud liikmesriikidele.Brüssel, 10. juuli 2003Komisjoni nimelkomisjoni liigeDavid Byrne[1] EÜT L 395, 30.12.1989, lk 13.[2] EÜT L 122, 16.5.2003, lk 1.[3] EÜT L 224, 18.8.1990, lk 29.[4] EÜT L 315, 19.11.2002, lk 14.[5] EÜT L 79, 7.4.1995, lk 29.[6] I lisa.[7] EÜT L 224, 18.8.1990, lk 19.[8] EÜT 121, 29.7.1964, lk 1977/64.[9] EÜT L 302, 31.12.1972, lk 28.[10] EÜT L 47, 21.2.1980, lk 4.[11] EÜT 121, 29.7.1964, lk 2012/64.--------------------------------------------------I LISAKehtetuks tunnistatud otsus ja selle muudatusedKomisjoni otsus 95/108/EÜ | (EÜT L 79, 7.4.1995, lk 29) |Komisjoni otsus 1999/384/EÜ | (EÜT L 146, 11.6.1999, lk 52) |--------------------------------------------------II LISAVastavustabelOtsus 95/108/EÜ | Käesolev otsus |Artikkel 1 | Artikkel 1 |Artikli 2 lõige 1 | Artikli 2 lõige 1 |Artikli 2 lõike 2 punkt a | Artikli 2 lõike 2 punkt a |Artikli 2 lõike 2 punkt b, üheksa esimest taanet | Artikli 2 lõike 2 punkti b alapunktid i–ix |Artikli 2 lõige 3 | Artikli 2 lõige 3 |Artiklid 3–6 | Artiklid 3–6 |Artikli 7 lõike 1 esimene taane | Artikli 7 lõike 1 punkt a |Artikli 7 lõike 1 teine taane | Artikli 7 lõike 1 punkt b |Artikli 7 lõike 1 kolmas taane | Artikli 7 lõike 1 punkt c |Artikli 7 lõige 2 | Artikli 7 lõige 2 |Artikkel 8 | — |Artikkel 9 | — |— | Artikkel 8 |Artikkel 10 | Artikkel 9 |— | I lisa |— | II lisa |--------------------------------------------------